Aalborg Stiftstidende, 1842-06-07
Anonymus har i ovenmeldte Tillægsblad, som et Træk af Graahs Handle, og Tænkemaade, fremsat en Scene, som skulde være forefaldet hos Proprietair R. i Anledning af Udkast til et Regulativ for Sandflugtsarbeide. Han fortæller, at R. havde erindret Amtmanden om, at Committeen havde tidligere udbedet sig Oplysninger, for at bedømme hans Plans Antagelighed, at Graab herover blev yderst opbragt, at R. indvendte, at Amtmanden vilde have Alt efter sit eget Hoved, for at handle som han fandt for godt, og at denne derefter atter svarede opbragt: "ja jeg vil ikke binde Hænderne paa mig selv, kastede Papirerne henade Gulvet osv. Anonymus melder, at de Tilstedeværende vare Proprietairerne N. og B., samt den constituerede Herredsfoged, og kalder (med god Grund) N. en indsigtsfuld og uafhængig Mand. Naturligviis tilbyder Anonymus sig at bevise Tildragelsen ved Tingsvidne. Dette Tingsvidne vil imidlertid see besynderligt ud, thi fra samme "N. og B." have vi nu modtaget Brev saalydende: "Til Giensvar paa Deres Høivelbaarenheds Forespørgsel af 23de f. M. om, hvorvidt det Uddrag af Kjøbenhavnsposten i Aalborg Stiftstidende Nr. 78 d. A., Kammerherre Graah betræffende, medfører Sandhed, give vi os den Frihed at melde, at vi nu efter flere Aars Forløb ikke meere nøie kunne huske, hvilke Ord der bleve talte ved det omtalte Regulativs Underskrift her paa Gaarden, men dette kunne vi erindre, at endskjøndt vore Anskuelser vare noget afvigende fra Kammerherre Graabs, skeete Discuteringen derom med Sindighed og Beskedenhed, og Kammerherren forelagde velvillig adskillige Documenter til Oplysning om denne Gjenstand, og da han stod op fra Bordet og overlod til os Andre at gjøre de Forandringer, vi vilde, kastede han ikke Papirerne henad Gulvet eller i det Hele viste den Heftighed, som Jnseratet omtaler. Det vil vistnok de flere tilstedeværende Personer med os bevidne. Steensbæk og Nørre=Elkiær, den 2den Mai 1832. B. & R. - Dette Brev er vedføiet følgende Erklæring fra den constituerede Herredsfoged: "Jfølge Opfordring undlader jeg ikke at bevidne, at jeg ved det Møde, som fandt Sted paa Nørre-Elkjær i Anledning af et Regulativs Forfattelse for Sandflugtsarbeidet, ikke fandt mindste Spor af Uvillie hos dHrr. Proprietairer N. og B. imod Kammerherre, Graah, hvorimod Sagen blev discuteret med Sindig bed og Rolighed, uden nogensomhelst Yttring af Heftighed paa nogen af Siderne, samt at Resultatet af den fælleds Overveielse blev, at Amtmandens Forslag vandt Bifald, hvorpaa hver især meddeelte sin Underskrift. Hvad Jndsenderen i Kjøbenhavnsposten Nr. 101 fortæller om den Scene, der skal have tildraget sig ved denne Leilighed, er saaledes aldeles opdigtet. Frederikshavn, den 19de Mai 1842. Vi antage, at Publicum ved det, som vi tidligere have forklaret, som og ved det her meddeelte Brev (hvis Original med fuld Underskrift er fremlagt i Fædrelandets Contoir) er saa aldeles i Stand til at vurdere Anonymi Sandhedskjærlighed, og seer ham saa ganske i sit rette Lys, at vi med Taushed kunne forbigaae, hvad mere han i sit tredie Sendebrev har tilladt sig at fremføre, som vi og mene, at det vil blive ufornødent, i hvad han end herefter maatte melde, at tage til Gjenmæle mod en Person, der ved at fremføre aabenbar Usandhed saa høilig har fornærmet Publicum og misbrugt Pressen. Hiørring, den 20de Mai 1842. Brink=Seidelin.